**Ministries of Mercy**

**( Bediening van Barmhartigheid)**

Dit is die derde uitgawe van hierdie boek.

Hierdie boek is geskryf in 1988 as deel van ‘n navorsinsprojek vir die Presbyterian Church in Amerika. In die Redakteur se opmerking se hy dat die statistieke sekerlik al verander het, maar die beginsels, die behoeftes en die aanspreek hiervan dieselfde gebly het. Gedurende dié tyd wat die boek die lig gesien het was daar ‘n groot bewuswording in Amerika ten opsigte van die nood van die minderbevoorregtes. Dit was ook die tyd toe die “What will Jesus do” slagspreuk ontstaan het.

Die boek bestaan uit twee dele:

Die eerste deel gee ‘n uitstekende Bybelse begronding en bewys van die rede vir en die be-oefening van barmhartigheid in ons gemeenskappe, en

Die tweede deel gee praktiese wenke vir die uitoefening hiervan.

Maw wie is ons naaste en hoe behoort ons teenoor hulle op te tree.

Deel een:

Tim Keller gebruik Lukas 10 : 25-37 vir die verduidelking hiervan. Hierdie deel gaan oor die vraag wat die wetsgeleerde vir Jesus gevra het: “Meneer, wat moet ek doen om die ewige lewe te verkry?” Hy het mos probeer om Jesus vas te vra.

Jesus antwoord: Jy moet die Here jou God liefhê met jou hele hart en met jou hele siel en met al jou krag en met jou hele verstand, en jou naatse soos jouself.

Die wetsgeleerde wou toe weet: En wie is my naaste?

Hierop antwoord Jesus deur die gelykenis van die Barmhartige Samaritaan te vertel. Hierdie gelykenis vorm dan ook die basis van die boek en maan ons as gelowiges om om te sien na die minderbevooregtes en behoeftiges in ons samelewing. Elke mens wat ons teekom is ons “medemens”

Tim Keller wys ons dan ook op al die verskillende soorte behoeftiges – fisiese behoeftige bv die werkloses, die straatslapers of huisloses, dié in tronke , kinders in kinderhuise, die eensames, die gestremdes, die siekes. En tweedens die geestelike behoeftiges , soos bv. depressie, huweliksprobleme, kindermishandeling, angstigheid – hierdie is ‘n lang lys van behoeftes.

Net die kerk kan aandag skenk in hierdie behoeftes van ‘n mens in sy totaliteit en ons moet hierdie verantwoordelikheid vierkantig in die oë kyk.

Barmhartigheid is nie opsioneel tot Christen-wees nie, maar wel die teken van ware christenskap en geloof.

Hy gee ‘n uiteensetting met statestieke oor die situasie in Amerika. Ek dink ons in Suid Afrika is tog te bewus van die situasie in ons land!

Hy beskryf ’n vier-kategorie benadering tot be oefening van barmhartigheid: ‘n gebalanseerde lewensstyl, ‘n gebalanseerde fokus, ‘n gebalanseerde oordeel en ‘n gebalanseerde beleidenis.

In die tweede deel gee Keller riglyne aan die christen vir die implimentering van hulpverlening en barmhartigheid deur die kerk.

Keller gee ‘n praktiese benadering tot die voldoening aan die fisiese sowel as die spirituele behoeftes van ‘n individu. Hy beklemtoon deurgans dat

die hulp wat gebied word moet gedoen word met die oe gerig op die kruis en kan slegs gedoen word deur die genade van die Here. Dit moet onder die leiding van die HG gedoen word.

Hy gee praktiese riglyne vanaf die begin van die proses –hoe die gemeente voorberei moet word, biddind tot God om die nodige bronne en middele te voorsien.

Hy wys daarop dat barmhartigheid by die gesin en familie begin, dan uitbrei moet word na die kerklike familie of gemeente en dan na die gemeenskap.

Deeglike navorsing moet gedoen word oor die beskikbare hulpbronne in die gemeenskap ‘n Praktiese plan moet daarna opgestel, geimplementeer en voortdurent biddend ge-evalueer word.

Hoe meer opwaarts gekyk word hoe meer sal daar sywaarts gekyk word.

Die kerk moet nie oorweldig word deur die “werk” wat gedoen moet word nie maar altyd onthou dat dit gaan oor die uitbreiding van die koninkryk van God. Oms wil ons oorweldig word oor wat gedoen moet word, maar dit moet ons nie keer om betrokke te raak nie.

Wie sal volgens my mening baatvind by hierdie boek:

* Ons predikante
* Leierskorps van gemeente
* Enige gemeentelid wat met ‘n spesifieke hulpverlenings projek wil begin.